Berkel

Berkel er en elv i Nederland og en av sideelvene til IJssel. Elven har sitt utspring i Billerbeck i Tyskland nær byen Münster i Nordrhein-Westfalen, og krysser grensen til Nederland nær Vreden (Tyskland) og Rekken (Nederland). Herfra renner elven gjennom provinsen Gelderland og munner ut i IJssel ved Zutphen etter om lag 110 km.

Før jernbanen kom til området var Berkel en stor transportåre for varer fra Münster til Eibergen, Borculo og Zutphen, transportert i båter med flat bunn kalt Berkelzompen. I 1950-årene ble den nederlandske delen av elven kanalisert for å hindre flom og for å bedre dreneringen. I nyere tid har de gamle svingene i elva blitt ført tilbake i sitt naturlige leie.

Byer langs elven 
Tyskland: Billerbeck, Coesfeld, Gescher, Stadtlohn og Vreden
Nederland: Eibergen, Borculo, Lochem, Almen og Zutphen

Referanser 

Elver i Nederland
Elver i Nordrhein-Westfalen
Rhinens vassdragsområde